
Rahu tn 36b maa-ala detailplaneeringu kehtestamine 

1. Asjaolud ja menetluse käik

Detailplaneeringu koostamise eesmärgiks on planeeritavale maa-alale ehitusõiguse andmine kauplus-lao hoonele. Suurim lubatud ehitusalune pindala on 1300 m², kõrgus kuni 8 m ja kuni 1 korrus. Juurdepääs planeeringualale toimub Rahu tänavalt. Rahu tn 36 krundil asuvale hoonele on planeeritud 2 parkimiskohta, millest üks on puuetega inimeste jaoks. Rahu tn 36b planeeritud hoonele on kavandatud 11 parkimiskohta. Kõik 13 parkimiskohta on lahendatud Rahu tn 36b krundil. Planeeritakse kohustusliku kõrghaljastuse rajamine ala lõunapoolses osas. Krundi haljastusprotsent on ca 20 %, täisehitusprotsent – 51 %. Samas lahendatakse maa-ala heakorrastus, liikluskorraldus ja jalakäijate teed. Määratakse tehnovõrkude asukohad. Planeeritava ala pindala on ca 0,43 ha. 

Planeering toob kaasa kehtiva Narva linna üldplaneeringu muutmise ettepaneku maakasutuse sihtotstarbe osas. 60% äri- ja korruselamumaast ning 40% tootmis- ja ühiskondlike hoonete maast moodustatakse 100% ärimaa.

Rahu tn 36b maa-ala detailplaneering on algatatud Narva Linnavolikogu 06.04.2006 otsusega nr 55 AS Espak Narva ettepanekul. 

29.11.2006 toimus detailplaneeringu eskiislahenduse avalik arutelu, mille käigus KÜ-d Kangelaste 47a ja 47b esitasid hulga tingimusi detailplaneeringule oma kooskõlastuse andmiseks. Vastavalt arutelu protokollile ei leitud KÜ-d ja AS Espak Narva avaliku arutelu käigus planeeringu lahendusele kompromissi. 
Narva Linnavolikogu 08.04.2010 otsusega nr 54 muudeti Narva Linnavolikogu 06.04.2006 otsust nr 55 (Rahu tn 36b maa-ala detailplaneeringu algatamine), millega määrati maa-ala suurimaks ehitusaluseks pinnaks 1300 m2 ning paigaldada piire kõrgusega kuni 3 m. 

13.05.2010 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud detailplaneeringu  (töö nr 197-2009).
20.05.2010 teatas Ida-Viru Maavanem kirjaga nr 1.2-38/1919-2, et kooskõlas Planeerimisseaduse § 17 lg 3 p 2, ei pea ta vajalikuks Narva linnas Rahu tn 36b maa-ala detailplaneeringule täiendavate kooskõlastamiste määramist.

Narva Linnavolikogu 17.06.2010 otsusega nr 94 võeti detailplaneering vastu. 

Avaliku väljapaneku perioodil 12.07. – 23.07.2010 laekus detailplaneeringu kohta kaks vastuväidet OÜ AVT Narva poolt ning KÜ Kangelaste pr 47a esindajate T. Šabarova ja V. Kõllomets poolt.

31.08.2010 korraldas kohalik omavalitsus planeeringu avaliku arutelu, mille käigus otsustati korrigeerida planeeringu lahendusе vastavalt avaliku arutelu protokollile.

AS ESPAK Narva ja OÜ AVT Narva vahel oli sõlmitud kirjalik kokkulepe tehnovõrkude ehitamise kohustuste osas. Samas Rahu tn 36 veetrass on näidatud põhijoonisel ja tehnovõrkude plaanil. Tehnovõrkude plaan on 28.09.2010 kooskõlastatud AS-ga Narva Vesi. Planeeritav gaasitrass Rahu 36 hoone jaoks on näidatud tehnovõrkude plaanil ning on 28.09.2010 kooskõlastatud  AS-ga Eesti Gaas. Seega arvestatakse OÜ AVT Narva vastuväide rahuldatuks.
Vastavalt KÜ Kangelaste pr 47a vastuväidele planeeringulahendus on täiendatud informatsiooniga lubatud katusekaldest (13-30 kraadi) ja kavandatava kõrghaljastuse osas, kuid vastuväide  drenaažisüsteemi lahenduse kohta jäi muutmata, kuna esitatud lahendus on planeerija arvamusel piisav. 
18.10.2010 kirjaga nr 1-13/842 saadeti detailplaneering Ida-Viru Maavalitsusse järelevalve teostamiseks ja vaide lahendamiseks.
29.11.2010 toimus Maavalitsuses Rahu tn 36b detailplaneeringule esitatud vastuväidete arutamine järelevalve menetlusprotsessi korras. Lähtuvalt asjaolust, et vaide esitajad KÜ Kangelaste pr 47a esindajad T. Šabarova ja V. Kõllomets ei ilmunud vaide arutelule, järeldas maavanem, et vaide nad suhtu esitatud vaidesse tõsiselt ning seepärast on vaide arutamine võimatu.
01.12.2010 kirjas nr 1.2-38/3756-3 andis maavanem detailplaneeringule Ida-Viru Maavalitsuses toimunud vaide arutelu tulemusena heakskiidu. 

Rahu tn 36b maa-ala detailplaneeringu koostamisel on arvestatud planeerimisseaduses sätestatud planeeringu avaliku menetluse nõudeid ning lähtutud on planeerimisseaduse §-s 9 detailplaneeringu sisule esitatavatest nõuetest. 
Detailplaneeringuga kavandatava tegevusega ei kaasne eeldatavat olulist keskkonnamõju ning seetõttu ei vajanud antud planeeringu koostamine keskkonnamõju hindamist.

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja § 25 lõigetele 4.

3. Otsus 
Kehtestada Narva linna Pähklimäe linnaosas Rahu tn 36b maa-ala detailplaneering pindalaga ca 0,43 ha, OÜ Narva Ehitusprojekt töö nr 197-2009, vastavalt lisatud detailplaneeringu põhijoonisele (LISA-1).
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Mihhail Stalnuhhin

Linnavolikogu esimees

PAGE  
1

